Un dels conceptes més importants de la informàtica és com definir noves instruccions. Com
afegir les teves pròpies paraules a un llenguatge d'ordinador. La majoria dels llenguatges de programació tenen només al voltant de 100
paraules o instruccions. I realment, l'art i la màgia es donen a l'hora de definir les teves pròpies noves paraules
en aquests blocs de construcció. Ho fem contínuament en els esports. Per exemple, en el bàsquet,
es comença per aprendre a driblar, com fer una safata, com agafar un rebot. Un cop has
après aquests moviments tan bàsics, has d'aprendre nous moviments i posar junts aquests blocs
de construcció com un "bloqueig i continuació" o una "paret". Aleshores pots començar des d'aquí i anar fent
jugades més complexes. Quan has après la jugada i li has donat un nom, tothom en l'equip
sap com fer-la. De la mateixa manera, una vegada que has ensenyat un ordinador com realitzar una acció
utilitzant aquesta seqüència d'instruccions, li pots donar el nom que vulguis i així serà fàcil
repetir-la més tard. Quan defineixes la teva pròpia instrucció i li dones un nom estàs creant
una funció. En la programació amb blocs, pots utilitzar funcions si hi ha un conjunt
d'instruccions que vols utilitzar moltes vegades. Per exemple, si has creat un codi per dibuixar
un quadrat. Pots definir aquest codi com una funció anomenada "dibuixar un quadrat." Ara tens un nou
bloc que pots utilitzar moltes vegades per dibuixar tants quadrats com vulguis. Una gran quantitat de formes simples es poden
utilitzar per crear formes més complexes. En el següent puzzle, el codi que vas escriure
per dibuixar un cercle el tens disponible com a una nova funció que pot fer cercles de diferents
mides. Pots utilitzar-lo per ajudar l'Elsa a crear formes boniques i intricades a la neu?